Soroka

Soroka – Moldavijos miestas, Sorokos rajono centras, išsidėstęs prie Dniestro, dešiniajame krante, giliame slėnyje, už 160 km į šiaurę nuo Kišiniovo. Miesto teisės suteiktos 1835 m.

 Istorija 

Miestas kilo iš viduramžių Genujos respublikos prekybos posto Olchionia (kitaip dar Alchona).
Mieste tebestovi gerai išsilaikiusi tvirtovė, 1499 m. pastatyta Moldavijos kunigaikščio Stefano III Didžiojo (Ştefan cel Mare).

Pradinis medinis fortas, gynęs brastą per Dniestrą, buvo svarbi dalis įtvirtinimų grandinės, kurią sudarė 4 fortai prie Dniestro (pvz., Akermanas ir Chotynas), 2 fortai prie Dunojaus, 3 fortai ties šiaurine viduramžių Moldavijos siena. 1543–1546 m., valdant Petrui IV Rarešui, tvirtovė buvo perstatyta iš akmens. Tvirtovė taisyklingo skritulio formos su 5 vienodais tarpais išdėstytais bastionais.
Didžiojo Turkijos karo (1667–1683 m.) metu Jono Sobieskio pajėgos sėkmingai apgynė tvirtovę nuo osmanų. 1711 m. tvirtovė buvo gyvybiškai svarbi Petro I Pruto kampanijos metu.
Dabar Sorokos tvirtovė yra svarbus turistų traukos centras.

Gyvenvietė XIX a. labai išsiplėtė. Ji tapo regiono centru, joje buvo įrengtos didelės aikštės, nutiestos šiuolaikiškos gatvės, įkurtos kelios ligoninės, mokyklos.

Tarybiniais laikais Soroka tapo pramoniniu Šiaurinės Moldavijos miestu.

 Demografija 
Gyventojų skaičius:
 1897 m. – 15 351 gyv.The First General Census of the Russian Empire of 1897. Soroca district and Soroca town.
 1979 m. – 31 831 gyv.
 1989 m. – 42 225 gyv.
 2004 m. – 28 362 gyv.Moldova

Mieste gyvena daug čigonų, todėl miestas dar žinomas kaip „Moldavijos čigonų sostinė“. Steve Kokker, Cathryn Kemp (2004) „Romania and Moldova“ (a travel guide), ISBN 1-74104-149-X p.322

 Nuorodos 

Kategorija:Moldavijos miestai